Life Goes On

Life Goes On ialah buku autobiografi Malaysia 2018 oleh penyanyi wanita Malaysia, Siti Nordiana. Buku ini diterbitkan dan dikeluarkan pada 8 September 2018 oleh Must Read. Life Goes On memperincikan kisah jatuh bangun Nana dalam industri hiburan tanah air serta kehidupan peribadinya sendiri termasuk kehidupan beliau sebagai ibu tunggal kepada seorang anak. Buku ini telah memenangi Buku Umum Terbaik bagi kategori Autobiografi di Anugerah Buku Negara 2019.

Perihal
Siti Nordiana pada April 2017 telah mengumumkan bahawa beliau akan muncul dengan buku biografi mengenai kehidupan dan kerjayanya sebagai anak seni. Beliau berkata mengenai bukunya ini: “Saya menghasilkan buku ini sebagai motivasi kepada individu yang pernah mengalami nasib sama. Kehidupan ini penuh dengan cabaran dan tidak semua diimpikan itu indah dan akan dimiliki,".

Life Goes On ialah buku autobiografi pertama yang ditulis oleh Siti Nordiana dan diterbitkan oleh Must Read. Buku ini menceritakan tentang perjalanan kehidupan dan kerjaya sejak zaman kanak-kanak dan jatuh bangunnya dalam industri hiburan hingga sekarang. Menurut Nana, sebanyak 80 peratus kisah rumahtangganya dimuatkan dalam Life Goes On. Antara bab paling sukar ditulisnya ialah "Aku Terima Nikahnya". Buku ini turut memuatkan gambar-gambar beliau dan suami ketika susah dahulu dan juga gambar-gambar yang tidak pernah dimuat naik didalam mana-mana akaun media sosial milik beliau.

Promosi dan sambutan
Sebanyak 4,000 naskhah buku ini telah mendapat tempahan di kedai buku dan turut dijual secara dalam talian, Life Goes On menjadi kejayaan komersial. Must Read mengeluarkan sebanyak 5,000 naskhah untuk cetakan pertama buku itu.

Anugerah
 Tahun Anugerah Kategori Penerima Keputusan  2019 Anugerah Buku Negara 2019 Buku Umum Terbaik (Kategori Autobiografi)  Life Goes On  

Rujukan

Bibliografi


Pautan luar
 Life Goes On oleh Siti Nordiana di Goodreads

Kategori:Buku 2018
Kategori:Buku Malaysia 2018
Kategori:Buku Siti Nordiana